**Zánka Község Önkormányzata Képviselő-testületének**

**9/2022. (VIII.30.) önkormányzati rendelete**

**a helyi építési szabályzatról szóló 10/2019 (VI.19.). önkormányzati rendelet módosításáról**

Zánka Község Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 6/A. § (3) bekezdés, valamint a 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 41. § (2) bekezdésében biztosított jogkörében eljáró Veszprémi Megyei Kormányhivatal Állami Főépítész, Veszprém Megyei Kormányhivatal Környezetvédelmi, Természetvédelmi és Hulladékgazdálkodási Főosztály, Balaton-felvidéki Nemzeti Park Igazgatóság, Országos Vízügyi Főigazgatóság, Közép-dunántúli Vízügyi Igazgatóság, Veszprém Megyei Katasztrófavédelmi Igazgatóság, Fejér Megyei Katasztrófavédelmi Igazgatóság, Veszprém Megyei Kormányhivatal Népegészségügyi Főosztály, Budapest Főváros Kormányhivatala Országos Közúti és Hajózási Hatósági Főosztály Gyorsforgalmi Útügyi Osztály, Innovációs és Technológiai Minisztérium Közlekedési Hatóság Útügyi és Hajózási Hivatal, Légyügyi Hivatal, Honvédelmi Minisztérium Állami Légügyi Főosztály, Veszprém Megyei Kormányhivatal Közlekedési és Műszaki Engedélyezési Főosztály Útügyi Osztály, Veszprém Megyei Kormányhivatal Hatósági Főosztály Építésügyi és Örökségvédelmi Osztály, Veszprém Megyei Kormányhivatal Földhivatali Főosztály, Földhivatali Koordinációs Osztály, Veszprém Megyei Kormányhivatal Veszprémi Járási Hivatal Agrárügyi Főosztály, Erdészeti Osztály, Nemzeti Földügyi Központ, Honvédelmi Minisztérium Hatósági Főosztály, Veszprém Megyei Rendőr-főkapitányság, Szabályozott Tevékenységek Felügyeleti Hatósága, Nemzeti Média és Hírközlési Hatóság Hivatala, Országos Atomenergia Hivatal, Budapest Főváros Kormányhivatala Népegészségügyi Főosztály, Veszprém Megyei Önkormányzat véleményének kikérésével a következőket rendeli el:

**1. §**

(1) A helyi építési szabályzatról szóló 10/2019. (VI.19.) önkormányzati rendelet 22. § (4) bekezdése helyébe a következő rendelkezés lép:

„(4) Településközpont terület építési övezeteinek építési telkein - Vt5 építési övezet kivételével - legfeljebb két önálló lakó rendeltetési egység helyezhető el.”

(2) A helyi építési szabályzatról szóló 10/2019. (VI.19.) önkormányzati rendelet 22. § (8) bekezdése helyébe a következő rendelkezés lép:

„(8) Településközpont terület építési övezeteinek építési telkein - Vt5 építési övezet kivételével - 2 lakó rendeltetési egységet magába foglaló épület esetén a beépíthető alapterületből önálló rendeltetési egységenként legalább 20 m2 kizárólag gépkocsitároló céljára alakítható ki és használható fel.”

(3) A helyi építési szabályzatról szóló 10/2019. (VI.19.) önkormányzati rendelet 22. §-a a következő (9)–(11) bekezdéssel egészül ki:

„(9) Vt5 építési övezeteinek építési telkein legfeljebb 6 önálló rendeltetési egység létesíthető.

(10) Vt5 építési övezeteinek építési telkein új épület létesítése vagy új rendeltetési egység kialakítása esetén minden önálló lakó vagy üdülő rendeltetési egység után legalább egy személygépkocsi elhelyezését kell biztosítani telken belül.

(11) Vt5 építési övezeteinek építési telkein kizárólag egy fő rendeltetésű épület helyezhető el.”

**2. §**

A helyi építési szabályzatról szóló 10/2019. (VI.19.) önkormányzati rendelet 26. §-a a következő (10) bekezdéssel egészül ki:

„(10) Üh7 építési övezetben, kialakult beépítés esetén, bővítés során a kialakult oldalkerti határvonalat kell figyelembe venni.”

**3. §**

(1) A helyi építési szabályzatról szóló 10/2019. (VI.19.) önkormányzati rendelet 2. melléklete az 1. melléklet szerint módosul.

(2) A helyi építési szabályzatról szóló 10/2019. (VI.19.) önkormányzati rendelet 4. melléklete helyébe a 2. melléklet lép.

**4. §**

Ez a rendelet a kihirdetését követő 15. napon lép hatályba.

Zánka, 2022. augusztus 29.

|  |  |
| --- | --- |
| **Filep Miklós**polgármester | **dr. Varga Viktória**jegyző |

Kihirdetve Zánka, 2022. augusztus 30.

|  |  |
| --- | --- |
|  | **dr. Varga Viktória**jegyző |

*1. melléklet*

1. A helyi építési szabályzatról szóló 10/2019. (VI.19.) önkormányzati rendelet 2. melléklet 1. pontjában foglalt táblázat a következő 9a. sorral egészül ki:

„

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | ***(A*** | ***B*** | ***C*** | ***D*** | ***E*** | ***F*** | ***G*** | ***H)*** |
| **9a** | Vt5 | SZ | 700 | 18 | 40 | 40 | 5,0 | 40 |

”

2. A helyi építési szabályzatról szóló 10/2019. (VI.19.) önkormányzati rendelet 2. melléklet 1. pontjában foglalt táblázat a következő 24a. sorral egészül ki:

„

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | ***(A*** | ***B*** | ***C*** | ***D*** | ***E*** | ***F*** | ***G*** | ***H)*** |
| **24a** | Üh7 | SZ/K | 550 | 14 | 20 | 20 | 4,5 | 60 |

”

*2. melléklet*

„*4. melléklet*

(A melléklet szövegét a(z) SZT-1AM.pdf elnevezésű fájl tartalmazza.)”